Prancūziškoji Vikipedija|  |
|  
Pagrindinis prancūziškos Vikipedijos puslapis |
| URL | fr.wikipedia.org |
| Komercinis? | Ne |
| Tipas | Enciklopedija |
| Registracija | Neprivaloma |
| Kalba(-os) | Prancūzų kalba |
| Savininkas | Vikimedijos fondas |
| Startavo | 2001 m. kovo 23 d. (2001-03-23) |

**Prancūziškoji Vikipedija** (pranc. *Wikipédia en français*) – prancūzų kalba kuriama laisvosios internetinės enciklopedijos Vikipedijos versija. Ši versija buvo pradėta leisti 2001 m. kovo 23 d. praėjus dviem mėnesiams po oficialaus Vikipedijos sukūrimo.

2022 m. liepos 10 d. joje buvo 2 437 042 straipsniai, todėl tai yra penkta pagal dydį Vikipedija po anglų, sebuanų, švedų ir vokiečių kalbų Vikipedijos versijų. Prancūziškoji Vikipedija taip pat yra didžiausia Vikipedijos versija romanų kalba. Ji buvo trečioji Vikipedijos versija po angliškos ir vokiškosios Vikipedijos, pasiekusi 1 milijoną straipsnių: tai įvyko 2010 m. rugsėjo 23 d.

2016 m. balandžio mėn. projekte dirbo 4 657 aktyvūs redaktoriai, kurie per tą mėnesį atliko bent penkis pakeitimus.

Istorija
--------

2008 m. prancūzų enciklopedija „Quid" atšaukė savo 2008 m. leidimą, motyvuodama sumažėjusiais pardavimais dėl konkurencijos su prancūziškąja Vikipedijos versija.

2022 m. birželio mėn. prancūziškoje Vikipedijoje yra 4 399 000 vartotojų, 159 administratoriai ir 68 632 failai.

2014 m. gruodžio 2 d. prancūziškoji Vikipedija tapo 3-iuoju kalbiniu leidimu pagal registruotų vartotojų skaičių nuo jos sukūrimo, pirmą kartą aplenkdama vokišką versiją su 2 022 504 registruotais vartotojais.

Remiantis 2013 m. Taha Yasseri iš Oksfordo interneto instituto atliktu tyrimu, Ségolène Royal (fr) ir neatpažintas skraidantis objektas (objet volant non identifié) buvo labiausiai prieštaringi straipsniai prancūziškoje Vikipedijoje.

Statistika
----------

Šalys, kuriose prancūziškoji Vikipedija yra populiariausia Vikipedijos versija, yra pažymėtos tamsiai mėlynai.
2011 m. rugpjūčio mėn. prancūziškoji Vikipedija buvo 7-a lankomiausia svetainė Prancūzijoje, turinti beveik 16 mln. unikalių lankytojų per mėnesį („Médiamétrie" duomenimis). 2012 m. balandžio mėn. joje apsilankė 20 mln. unikalių lankytojų per mėnesį arba 2,4 mln. per dieną, o puslapių peržiūrų skaičius viršijo 700 mln.

Šaltiniai
---------

1. 1 2  „Wikipédia en français dépasse le million d'articles". *ZDNet France*. Suarchyvuotas originalas 2013-12-24. Nuoroda tikrinta 2022-06-13.
2. ↑  Litchfield, John. "France's favourite encyclopaedia falls victim to Wikipedia." *The Independent*. Wednesday 20 February 2008. Nuoroda tikrinta on 26 June 2013.
3. ↑  „Wikipedia Statistics - Tables - French". *wikimedia.org*.
4. ↑  „List of Wikipedias by edits per article". *wikimedia.org*.
5. ↑  fr:Spécial:Statistiques
6. ↑  de:Spezial:Statistik
7. ↑  Taha Yasseri; Anselm Spoerri; Mark Graham; János Kertész (8 July 2013). „The most controversial topics in Wikipedia: A multilingual and geographical analysis". arXiv:1305.5566v2 [physics.soc-ph].
8. ↑  „Wikipédia dépasse 20 millions de visiteurs/mois en France (Médiamétrie)". ZDNet. 31 May 2012. Nuoroda tikrinta 4 September 2014.
9. ↑  „French Wikipedia at a glance". *stats.wikimedia.org*. Suarchyvuotas originalas 30 May 2012.

Nuorodos
--------

* Prancūziškos Vikipedijos svetainė